**18 МАРТ 2025 г.**

**Наказателно дело от общ характер №806/2024 година – 10:30 часа**

На 18.03.2025 година, състав на Плевенски окръжен съд разгледа наказателно дело №806/2024 година, образувано срещу Х.Л.Х., роден 1981 година, от град Кнежа, обвинен в това, че

На 10.07.2024 година в град Кнежа направил опит да умъртви с нож повече от едно лица.

На гореспоменатата дата възникнал спор и сбиване между обвиняемия, пострадалите и други лица (техни роднини), по повод минало спречкване. По време на боя, обвиняемият извадил нож и нанесъл наранявания на трима, като нараняването на едното лице довело до обилна кръвозагуба и опасност за живота. Благодарение на навременната медицинска намеса, изразяваща се в спешна операция на засегнатите венозни съдове, не е настъпила неговата смърт. Другите две лица, които са получили порезно-прободна и порезна рани, не са били със сериозни животозастрашаващи наранявания.

В проведеното днес съдебно заседание са разпитани шестимата явили се, призовани за днес свидетели. Съдебното следствие продължава на 28.04.2025 година от 10:00 часа, с разпит на останалите свидетели от списъка с лицата за призоваване към обвинителния акт.

**Връзки с обществеността 18 март 2025 г.**

**e-mail:** **os\_press@abv.bg**